
Ultrafinomszemcsés, orvosbiológiai titán ötvözetek kísérleti jellemzése

A pályamunkámban a nagynyomású csavarás (high pressure torion – HPT) illetve a könyöksajtolás (equal channel angular pressing - ECAP) hatását vizsgáltam a Ti-6Al-7Nb titán ötvözet mikroszerkezetére és fizikai tulajdonságaira pásztázó elektronmikroszkópia, mikrokeménység- és elektromos ellenállás mérésének segítségével. Az elektronmikroszkópos tanulmányok kimutatták, hogy az intenzív deformáció hatására a mikroszerkezet jelentősen deformálódik és bimodális struktúra alakul ki. Egyértelmű növekvő összefüggést találtunk a bevitt képlékeny alakítás és a mikrokeménység között. A könyöksajtolással előállított minták elektromos ellenállásának hőmérsékletfüggése irreverzibilis megújulási folyamatok jelenlétére utal a 450 °C feletti tartományban.



